Josh O'Connor

Joshua O'Connor (sündinud 20. mail 1990) on inglise näitleja. Tema tuntumad rollid on Francis Lee filmist "Õnnistatud maa" (2017), mille eest võitis Briti sõltumatu filmiauhinna, ja Walesi prints Charles III Netflixi draamasarjas "Kroon"(2019-2020), mille eest ta võitis 2021. aastal Primetime Emmy ja Kuldgloobuse auhinna. Aastatel 2016–2019 oli tal suur roll Larry Durrellina ITV sarjas "The Durrells".

O'Connor on kõrvalrollis üles astunud teleseriaalides "Doctor Who", "Peaky Blinders", ning peaosas draamades "Emma" (2020), "Kimäär" (2023), "Väljakutsujad" (2024), "The Mastermind" (2025) ja "Wake Up Dead Man" (2025).
 Lapsepõlv 
O'Connor kasvas üles Inglismaal Gloucestershire'i Cheltenhami linnas. Ta on teine poeg kolmelapselises peres. Tema esivanemad on iirlased, inglased, šotlased ja tema vanavanaema kaudu ka Ashkenazi ja Sephardi juudid. O'Connor on judaismi religiooniseaduse kohaselt juut. 

Noorena soovis O'Connor saada kunstnikuks, kuid ei pidanud end piisavalt heaks, mistõttu hakkas ta mängima ragbit kuni alustas näitlemisega. Oma põhi- ja keskhariduse omandas ta St. Edward'si erakoolis. Kuigi ta kasvas üles leiboristide toetavas perekonnas, peab ta oma poliitiliseks äratuseks oma kodukoha kunstikeskuse sulgemist, kui ta oli 11. aastane.

O'Connor on öelnud, et ta kooli draamaprogramm leevendas ta düsleksiat, eriti riigieksamiteks valmistumisel. Pärast keskkooli õppis ta Bristolis teatrikoolis, mille lõpetas 2011. aastal, ja kolis seejärel Londonisse.  

 Isiklikku 
2023. aastal kolis O'Connor Londonist tagasi lapsepõlvelinna Gloucestershire'i, kus ta ostis maja. Vabal ajal naudib O'Connor lugemist, joonistamist, telkimist, ujumist ja aiatööd. Ta on Southamptoni jalgpalliklubi toetaja. 

2020. aastal 30-aastaseks saades jõudis O'Connori arusaamisele: "Mulle tegelikult ei meeldi klubides käimine, seltskonnaga aja veetmine ega lahedat teesklemine. Üleöö otsustasin, et see ei peagi mulle meeldima. 30. aastasena võin tunnistada, et mulle meeldib üks ühele suhtlus, kodus olek, ja lugemine.

 Poliitilised vaated ja heategevus 
O'Connor on Leiboristliku partei toetaja, 2019. aasta Suurbritannia üldvalimistel toetas ta Jeremy Corbynit ning on end kirjeldanud kui "liberaalset vasakpoolset". Monarhia kohta väidab O'Connor: "Ma olen vabariiklane, kuid mitte rusikatega vehklev või kampaaniat tegev. Nad(kuninglik perekond) pole mind kunagi eriti huvitanud."     2020. aasta intervjuus ajalehele New York Times ütles ta: "Ma arvan, et kuninganna on erakordne naine. Ajast aega on paljud mehed ebaõnnestunud, kuid see võimul olev naine on olnud järjekindel, kohusetundlik ja üldiselt mittepoliitiliseks. Selles mõttes austan teda tohutult – samuti Charlesi, kes on sõna otseses mõttes terve oma elu oodanud hetke, mis pole ikka veel saabunud."

O'Connor lõi algatuse "Waterlogged", et koguda raha Inglismaal ja Walesis tegutsevale vaimse tervise heategevusorganisatsioonile. Inspireerituna oma emast, kes ujus looduslikes veekogudes oma 60. eluaastal 60 korda, ja Roger Deakini "Waterlogist", üritas ta käia oma 30. eluaastal 30 korda Ühendkuningriigi ja Iirimaa looduslikes veekogudes ujumas.    2020. aasta detsembris pakkus ta Emma Corriniga  ühist teejoomist osana heategevusoksijonist, millega toetati War Child UK üleskutset "Torn From Home". 2021. aasta märtsis astus O'Connor üles Loewe moemaja kampaanias, mille igalt müügilt lubati annetada 15 eurot väljasuremisohus olevate metsloomade liikide kaitse heategevusorganisatsioonile Fundación Global Nature.

 Viited 

Kategooria:Suurbritannia näitlejad
Kategooria:Sündinud 1990